b'\n_START_ARTICLE_\nEeva-Liisa Moilanen\n_START_PARAGRAPH_\nAnja Eeva-Liisa Moilanen (s. 17. kes\xc3\xa4kuuta 1943 Riihim\xc3\xa4ki) on suomalainen varatuomari ja terveydenhoitaja, joka on toiminut kristillisen liiton Helsingin vaalipiirin kansanedustajana vuosina 1987\xe2\x80\x931995.\n_START_SECTION_\nOpinnot\n_START_PARAGRAPH_\nMoilanen kirjoitti ylioppilaaksi 1963 Riihim\xc3\xa4en tytt\xc3\xb6lyseosta ja valmistui sairaanhoitajaksi 1967, k\xc3\xa4til\xc3\xb6ksi 1968, terveydenhoitajaksi 1970 ja sairaanhoitajajohtajaksi 1973. Oikeustieteen kandidaatiksi h\xc3\xa4n valmistui 1984 ja 12 vuotta my\xc3\xb6hemmin varatuomariksi. H\xc3\xa4n on suorittanut LKV-kiinteist\xc3\xb6nv\xc3\xa4litt\xc3\xa4j\xc3\xa4tutkinnon vuonna 1997.\n_START_SECTION_\nPoliitikkona\n_START_PARAGRAPH_\nEeva-Liisa Moilanen toimi 1978 alkaen kristillisen liiton naisten toiminnanjohtajana, ja 1983 vaalien j\xc3\xa4lkeisen vaalikauden puolueen eduskuntasihteerin\xc3\xa4, kunnes nousi itse eduskuntaan 1987 vaaleissa. Eduskuntakautensa p\xc3\xa4\xc3\xa4tytty\xc3\xa4 1995 h\xc3\xa4n j\xc3\xa4tti kristilliset.\n_START_SECTION_\nMuut luottamustoimet\n_START_PARAGRAPH_\nMoilanen on my\xc3\xb6hemmin toiminut Helsingin kaupungin sek\xc3\xa4 Lauttasaaren seurakunnan luottamusteht\xc3\xa4viss\xc3\xa4. H\xc3\xa4n toimii my\xc3\xb6s Suomen Lepral\xc3\xa4hetyksen puheenjohtajana.'